
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 4 
                                                            din 30 ianuarie 2025
                     privind aprobarea nivelului taxei de salubrizare pentru anul 2025 în Municipiul Sighișoara

Consiliul Local al Municipiului Sighișoara, întrunit în ședință ordinară,

Luând act de proiectul de hotărâre, înregistrat cu nr. 35.861/12.11.2024 și la Consiliul Local Sighișoara cu nr. 36.518/19.11.2024, de referatul de aprobare, înregistrat cu nr. 35.860/12.11.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Contractul de asociere pentru Proiectul: ”Sistem de management integrat al deșeurilor în județul Mureș”, încheiat în anul 2009 cu toate unitățile administrativ - teritoriale din județ, asociate în Asociația de Dezvoltare Intercomunitară Ecolect Mureș (A.D.I. Ecolect Mureș), care statuează că, pentru asigurarea finanțării serviciilor de colectare, transport, sortare, compostare și depozitare părțile convin de comun acord să stabilească, în condițiile legii, taxe speciale în sarcina beneficiarilor acestor servicii (utilizatori casnici și non casnici);


Dat fiind faptul că instituirea taxei speciale de salubrizare ca mecanism de finanțare a Sistemului de Management Integrat al Deșeurilor Solide din județul Mureș (S.M.I.D.S. Mureș) este prevăzută în Cererea de finanțare și Analiza Instituțională, anexe ale Contractului de finanțare nr. 99.065 din 30.06.2010 pentru proiectul S.M.I.D.S. Mureș;

Având în vedere prevederile art. 30 din Legea nr. 273/2006 privind finanțele publice locale, cu modificările și completările ulterioare;


Ținând cont de prevederile art. 6 alin. (1) lit. ”k”, art. 26, art. 34 și art. 35 alin. (1) lit. ”b” din Legea nr. 101/2006, Legea serviciului de salubrizare a localităților, republicată, cu modificările și completările ulterioare;

Văzând prevederile art. 17 alin. (5) lit. ”j” din Ordonanța de Urgență a Guvernului nr. 92/2021 privind regimul deșeurilor, cu modificările și completările ulterioare;


Având în vedere prevederile art. 454 lit. ”g” și art. 484 alin. (1) - (3) din Legea nr. 227/2015 privind Codul Fiscal, cu modificările și completările ulterioare;

Luând în considerare și prevederile art. 8 alin. (3) lit. ”j” din Legea nr. 51/2006, Legea serviciilor comunitare de utilități publice, republicată, cu modificările și completările ulterioare;


Având în vedere prevederile Ordonanței de Urgență a Guvernului nr. 196/2005 privind Fondul pentru mediu, cu modificările și completările ulterioare, cu precădere cele ale art. 9 alin. (1) lit. ”c” din aceasta;

Ținând cont de prevederile Ordinului nr. 578/2006 al Ministrului Mediului și Gospodăririi Apelor pentru aprobarea Metodologiei de calcul al contribuțiilor și taxelor datorate la Fondul pentru mediu, cu modificările și completările ulterioare;


Văzând prevederile art. 18 și art. 21 din Ordinul nr. 640/2022 al Președintelui A.N.R.S.C. privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu modificările și completările ulterioare; 


Luând în considerare prevederile Legii nr. 52/2003 privind transparența decizională în administrația publică, republicată, cu modificările și completările ulterioare;



Văzând adresa înregistrată la Municipiul Sighișoara cu nr. 34.308/30.10.2024, prin care Asociația de Dezvoltare Intercomunitară Ecolect Mureș solicită aprobarea taxei de salubrizare pentru utilizatorii casnici și non-casnici pentru anul 2025;

În considerarea prevederilor art. 17 din contractul de asociere, încheiat la data de 02.11.2009 de către toate U.A.T. -urile din județ;   
Având în vedere Raportul de specialitate al Serviciului Monitorizare Servicii Publice, Guvernanță Corporativă, înregistrat cu nr. 35.864/12.11.2024, prin care se propune aprobarea nivelului taxei de salubrizare pentru anul 2025 în Municipiul Sighișoara;

Având în vedere avizele favorabile ale tuturor comisiilor pe domenii de specialitate;         
În temeiul art. 129 alin. (2) lit. ”b”, lit. ”d”, alin. (4) lit. ”c”, alin. (7) lit. ”n”, alin. (14), art. 139 alin. (1) și alin. (3) lit. ”c” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ș T E:

Art. 1. Se aprobă nivelul taxei de salubrizare pentru anul 2025, pentru fiecare categorie distinctă de utilizatori, incluzând cota aferentă contribuțiilor legate de Fondul de Mediu, după cum urmează:

· Taxă utilizatori casnici din mediul urban: 23,79 lei/pers./lună inclusiv T.V.A.;

· Taxă utilizatori casnici din mediul rural: 16,51 lei/pers./lună inclusiv T.V.A.;

· Taxă utilizatori non-casnici pentru gestionarea deșeurilor reziduale, inclusiv a reziduurilor menajere și al altor deșeuri colectate separat decât cele de hârtie, metal, plastic și sticlă: 435,14 lei/mc inclusiv T.V.A.;

· Taxă utilizatori non-casnici pentru gestionarea deșeurilor de hârtie, metal, plastic și sticlă colectate separat: 609,71 lei/mc inclusiv T.V.A.
Art. 2. Taxa stabilită la art. 1 va fi aplicată începând cu luna ianuarie 2025.


Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Compartimentul Buget, Contabilitate, Salarizare – Direcția Economică și Serviciul Monitorizare Servicii Publice, Guvernanță Corporativă din cadrul Municipiului Sighișoara.   


Art. 4. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș, Consiliului Județean Mureș, A.D.I. Ecolect Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

                 Gall Ernő
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu 10 voturi ”pentru”, 5 voturi ”împotrivă” și 3 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii Publice, Guvernanță Corporativă;

  1 ex. Biroul Buget, Contabilitate, Salarizare – Direcția Economică;  

  1 ex. Consiliul Județean Mureș;

  1 ex. Asociaţia de Dezvoltare Intercomunitară Ecolect Mureș.

11 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 4/30.01.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


